Det settes ikke på tannregulering ved første besøk. Ved første konsultasjon gjør vi en undersøkelse og vurderer tannstilling og bittfeil. Det vil bli tatt en oversiktsrøntgen (OPG), der man kan se kjevebenet og alle tannanlegg. Hvis det er en bittfeil som er aktuell å behandle og pasienten/foresatte ønsker å starte behandlingen, vil det bli tatt røntgenbilder, foto av pasient (førbilder) slik at kjeveortopeden kan planlegge behandlingen nøye. Etter utført behandlingsplanlegging møter dere kjeveortopeden for å se på behandlingsplan og -avtale. Ved første besøk kan som regel en foreløpig behandlingsplan skisseres og et cirka kostnadsoverslag gis, men det er først etter behandlingsplanlegging et mer nøyaktig behandlingsforløp, tid det vil ta og pris kan anslås. Om det er for tidlig i pasientens tannutvikling å begynne med tannregulering, vil vi avtale et nytt innkallingstidspunkt.